Zhantas/Cleaned-Kyrgyz_Wikipedia huggingface dataset:
Натали Портман

thumb|Натали Портман (2009)

Натали Портман (туулгандагы аты Нета-ли Хершлаг, иврит тилинде: נטע-לי הרשלג‎‎;, 1981-жылы 9-июнда туулган) - америкалык жана израилдик актриса. Ал биринчи жолу 1994-жылы "Леон" (фр. Léon, англ. The Professional) тасмасында Жан Рено менен бирге тартылган. Ал кийин "Жылдыздар согушу" (англ. Star Wars) үчилтигинде (1999, 2002 жана 2005-жылы чыккан) Падме Амидаланын ролун аткарган. 

Атасы еврей, энеси америкалык болуп Иерусалимде төрөлгөн, үч жашынан баштап АКШнын чыгыш бөлүгүндө чоңойгон. Актриса Лонг Айланддагы мектепте окуп жүргөндө эле бий курстарына барып, акыркы класстарда "Жылдыздар согушу 1" (англ. Star Wars: Episode I – The Phantom Menace) тасмасыне тартылган. 1999-жылы Гарвард университетинин психология адистигине тапшырган жана актрисалык жумушта иштегенче, бакалаврдык даражага 2003-жылы ээ болгон. Университетте окуп жүргөндө ал "Жылдыздар согушу 2" (англ. Star Wars) тасмасына тартылган жана 2001-жылы "New York City's The Public Theater" театрында Антон Чеховдун "Ак чардак" ( англ. The Seagull) пьесасында ойногон. 

Портман "Алтын глобус" сыйлыгын жеңип, "Жакындык" (англ. Closer, 2004) психологиялык драмасындагы ролу үчүн "Оскар" сыйлыгына талапкер болгон. "Жылдыздар согушу 3" (англ. Star Wars: Episode III – Revenge of the Sith) тасмасында 2005-жылы роль жаратып, "Эң мыкты актриса" номинациясында Канаданын ар жылда ыйгарылып туруучу "Constellation Award" сыйлыгын алган. Н. Портман "Вендетта үчүн В" (англ. V for Vendetta, 2006) тасмасындагы эмгеги бааланып, "Эң мыкты актриса" номинациясында "Сатурн" сыйлыгына татыктуу болгон. Ал "Гойянын арбактары" ( англ.Goya's Ghosts, 2006) жана "Болейн тукумунан дагы бир кыз" (англ. The Other Boleyn Girl, 2008) тасмаларында башкы ролдорду жараткан. Ошондой эле "Тор" (англ. Thor, 2011) тасмасында жана анын 2013-тартылган уландысында дагы катышкан. 2010-жылы, Портман "Кара куу" (англ. Black Swan) психологиялык триллеринде ойногон. Анын бул фильмдеги эмгеги жогору бааланып, "Эң мыкты актриса" номинациясында"Оскар" сыйлыгын, "Алтын глобус" сыйлыгын, АКШ киноактерлор Гильдиясынын сыйлыгын, Британия кино жана телекөрсөтүү академиясынын сыйлыгын жеңип, ал эми 2011-жылы BFCA Award сыйлыгын алган. 2016-жылы, ал «Жеки» (англ. Jackie) көркөм тасмасында Жаклин Кеннединин ролун ойногон. Ал бул ролу үчүн "Оскар" сыйлыгына, Британия кино жана телекөрсөтүү академиясынын сыйлыгына "Алтын глобус" сыйлыгына, АКШ киноактерлор Гильдиясынын сыйлыгына , талапкер болгон жана BFCA Award сыйлыгына арзыган. 

2008-жылдын май айында, Н. Портман Канн кинофестивалынын 61- аземинде калыстар тобунун эң жаш мүчөсү болгон. Ошол эле жылы ал "Нү Йорк, мени сени сүйөм" (англ. New York, I Love You) топтук тасмасынын бир бөлүгүнө режиссер болгон. Н. Портман режиссер катары алгачкы жолу "Сүйүү менен караңгылыктын окуясы" (англ. A Tale of Love and Darkness) тасмасын 2015-жылы тарткан.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Анжелина Жоли

thumb|Анжелина Жоли
Анжелина Жоли Питт (/dʒoʊliː / joh-lee; née; төрөлгөндөгү фамилиясы Войт; 1975-жылдын 4-июнунда туулган) - америкалык актриса, кинорежиссер жана филантроп. Ага “Оскар” сыйлыгы, эки жолу АКШ киноактерлор Гильдиясынын сыйлыгы, үч жолу “Алтын глобус” сыйлыгы ыйгарылган жана Голливуддун эң кирешелүү актрисасы катары таанылган. Анжелина Жоли өзүнүн чыгармачылык жолун алгач 1982-жылы “Жолду издей” (англ. Lookin' to Get Out) комедиялык тасмасында атасы Жон Войт менен бирге тартылуудан баштаган. Анын актрисалык карьерасы арадан он жыл өткөн соң “ Киборг-2” (англ. Cyborg 2) аттуу бюджети аз фантастикалык тасмада роль жаратуу жана “Хакерлер” (англ. Hackers, 1995) деген тасмада башкы ролду ойноо менен уланган. Көрүүчүлөрдүн колдоосуна ээ болгон "Жорж Уоллес" (англ. George Wallace, 1997) телевизиондук тасмасында жана “Жиа” (англ. Gia) тасмасында ойноп, “Кыз, үзүлгөн өмүр” (англ. Girl, Interrupted, 1999) тасмасындагы ролу үчүн “Экинчи пландагы эң мыкты актриса” номинациясында “Оскар” сыйлыгын алган. 

Анжелина Жолинин “Лара Крофт: Мүрзө каракчысы” (англ. Lara Croft: Tomb Raider, 2001) деген компүтердик оюндун негизинде тартылган тасмадагы ролу аны Голливуддун алдыңкы актрисасы катары тааныткан. Актрисага “Мырза жана айым Смиттер” (англ. Mr. & Mrs. Smith, 2005), “Издөөдө” (англ. Wanted, 2008), “Солт” (англ. Salt, 2010) деген тасмаларында жараткан каармандары ийгилик алып келсе, “Күчтүү жүрөк” (англ. A Mighty Heart, 2007) тасмасы коомчулуктун мактоосуна арзыган, “Чоочун бала” (англ. Changeling, 2008), тасмасындагы оюну үчүн “Эң мыкты актриса” номинациясында “Оскар” сыйлыгына көрсөтүлгөн. 2010-жылдан тарта Анжелина Жоли “Кан менен балдын жеринде” (англ. In the Land of Blood and Honey, 2011) жана “Сынбаган” (англ. Unbroken, 2014) тасмаларынын сценарийин өзү жазган, өзү режиссер жана продюсер болгон. “Малефисента” (англ. Maleficent, 2014) тасмасы актрисага эң көп киреше алып келген. 

Кинодогу чыгармачылык ишмердүүлүгүнөн тышкары Анжелина Жоли өзүнүн кайрымдуулук иш-чараларына кошкон салымы үчүн дагы белгилүү. Актрисага гуманисттик ишмердүүлүгү үчүн Америка кинематография академиясынын Жин Хершолт атындагы сыйлыгына ээ болгон жана көптөгөн сыйлыктар менен бирге эле британиялык Ыйык Михаил жана Ыйык Георгий ордени ыйгарылган. Анжелина Жоли аялдардын укуктары, билим берүү сыяктуу маселелер менен алектенип, БУУнун качкындар боюнча жогорку коммиссарынын ыктыярдуу элчиси катары таанымал. Актриса АКШдагы оюн-зоок тармагындагы эң таанымал жана таасирдүү инсан жана коомдук ишмер катары атагы чыккан, ар түрдүү медиа каражаттары тарабынан “дүйнөдөгү эң сулуу аял” деген наам берилген. Актрисанын жеке жашоосу коомчулукта кеңири талкууланып келет. Анжелина Жоли мурунку күйөөлөрү Жонни Ли Миллер, Билли Боб Торнтон менен ажырашкан, 2016-жылдын сентябрь айынан тарта үчүнчү жубайы актер Бред Пит экөө дагы бөлөк жашай баштаган. Алардын алты баласы бар, перзенттеринин үчөөсүн ар түрдүү мамлекеттерден багып алышкан.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Категория:Туулгандар 1975-жылы
Марион Котияр

Марион Котияр (французча айтылышы: [ma.ʁjɔ kɔ.ti.jaʁ] 1975-жылдын 30-сентябрында туулган) -француз актрисасы, ырчы, обончу, эколог, Гринпис активисти . Актриса дүйнөгө "Эдит Пиаф" (фр. La Vie en Rose, 2007) тасмасы менен атагы чыккан. Ал "Оскар" сыйлыгына, Британия кино жана телекөрсөтүү академиясынын сыйлыгына, "Алтын глобус" сыйлыгына, эки жолу Франциянын улуттук "Цезарь" киносыйлыгына, Европа академиясынын кино сыйлыгына жана Франциянын дагы бир улуттук "Люмьер" киносыйлыгына татыктуу болгон. Актриса элүүдөн ашык кинофильмдерде ойноп, 2008-жылдан бери Кристина Диордун бренди "Lady Dior" аялдардын сумкасын жарнамалап келет. Ал 2010-жылы Франциянын "Искусство жана адабияттын рыцары" Орденине көрсөтүлүп, 2016-жылы анын офицери болгон. 2014-жылы "21-кылымдагы Франциянын эң кирешелүү жана ийгиликтүү актрисасы" деп аталган. Ал өлкөнүн эң жогорку даражадагы сый-урматына ээ болуп, Франциянын "Ардактуу легионунун рыцары" деген титулга ээ болгон. 

Котияр 1993-жылы биринчи жолу англис тилиндеги "Тоолук" (англ. Highlander) телевизиондук тасмасына тартылган. Анын "Такси" (фр. Taxi, 1998) кино тасмасындагы ролу ийгиликтүү болуп, Франциянын улуттук "Цезарь" сыйлыгына "Көптү үмүттөндүргөн жаш актриса" номинациясына көрсөтүлгөн жана тасма прокатта жакшы киреше алып .келген Актрисанын Голливуддагы биринчи дебюту "Чоң балык" (англ. Big Fish) тасмасы болгон.

2003-жылдан тартып, М. Котияр англис жана француз тилдеринде бирдей роль жаратып келген, эл аралык атак-даңк жана бир нече сыйлыктарга "Узакка созулган үйлөнүү" (англ. A Very Long Engagement, 2004) сыяктуу тасмалардагы ролдору менен татыктуу болгон. Ушул тасмадагы ролу үчүн "Экинчи пландагы эң мыкты актриса" номинациясында Франциянын улуттук "Цезарь" киносыйлыгын алган. "Эдит Пиаф" (фр. La Vie en Rose, 2007) тасмасында Франциянын атактуу ырчысы Эдит Пиафтын ролу анын атагын дүйнөгө чыгарды жана актриса экинчи жолу Франциянын улуттук "Цезарь" киносыйлыгына татыктуу болгон. Ушул ролу үчүн Британия кино жана телекөрсөтүү академиясынын сыйлыгын, "Алтын глобус" сыйлыгын, Франциянын дагы бир улуттук "Люмьер" киносыйлыгын жана "Эң мыкты актриса" номинациясында "Оскар" сыйлыгын алган. Актриса француз тилинде тартылган тасма үчүн "Оскар" сыйлыгын алган жалгыз актриса болуп калган жана аялдардан экинчи жана алты эркек актерлордун арасынан жалгыз "Оскар" сыйлыгын "Чет тилдеги тартылган фильм" номинациясында жеңип алган. "Тогуз" (англ. Nine, 2009) мюзиклинде Луиза Контининин ролу үчун экинчи жолу "Алтын глобус" сыйлыгына талапкер болгон. Андан 

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Алфонсо Куарон

Алфонсо Куарон (испн. окулушу: [alˈfonso kwaˈɾon]; 1961-жылы,28-ноябрда туулган)-мексикалык кинорежиссёр, сценарист, продюсер жана "Кичинекей канбийке" (анг. A Little Princess, 1995), "Y Tu Mama Tambien"(2001),"Гарри Поттер" (анг. Harry Potter, 2004), Азбаканын туткуну (анг. Prisoner of Azbakan, 2006) жана "Гравитация" (анг. Gravity, 2013) аттуу тасмалардын монтажеру катары белгилүү. Куарон "Оскар" сыйлыгынын "Эң мыкты режиссёр" наамын уткан алгачкы латын америкалык режиссёр.

Анын иштеринин көпчүлүгү көрүүчүлөрдүн жана киносынчылардын жогору баасына ээ болгон. Ошондой эле "Y Tu Mama Tambien" тасмасы үчүн "Эң мыкты түп нускадагы сценарий" жана "Адамдардын балдары" (анг. Children of Men) тасмасы үчүн "Эң мыкты адаптацияланган сценарий" жана "Эң мыкты монтаж" сыяктуу "Оскар" сыйлыгынын алты наамына көрсөтүлгөн. "Гравитация" тасмасындагы режиссёрдук иши үчүн чоң алкышка ээ болгон Куарон, ошол эле категорияда "Оскар", "Алтын Глобус" ,"BAFTA" жана "Америка Режиссёрлор Гилдиясы" сыйлыктарын жеңип алган. Ошондой эле, "BAFTA"сыйлыгынын "Эң мыкты британиялык тасма" жана "Оскар" сыйлыгынын "Эң мыкты монтаж"(Марк Сэңер менен биргеликте) сыйлыктарын утуп алган. Ал "Пендин лабиринти"(анг. Pan's Labyrinth,2006) аттуу тасманын продюсерлеринин бири катары "BAFTA" сыйлыгынын "Англис тилинде эмес эң мыкты тасма" наамына ээ болгон. 

Куарондун агасы Карлос жана уулу Хонас да жазуучу жана режиссёрлор. Ошондой эле экөө тең анын кээ бир чыгармаларына биргеликте сценарий жазышкан. Ал ошондой эле "Кинодогу үч дос" деген ат менен белгилүү болгон мексикалык режиссёрлор Гилермо дел Торо жана Алехандро Гонзалес менен да достук мамиледе.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Мортен Тилдум

Мортен Тилдум (1967-жылы, 9-майда туулган) - норвегиялык кинорежиссёр. Ал Жо Несбө жазган романга негизделип тартылган "Башка аң уулоочулар" (анг. Headhunters, 2011) аттуу триллердин жана Оскар" сыйлыгынын "Эң мыкты режиссёр" наамына көрсөтүлгөн тарыхый "Имитация оюну" (анг. The Imitation Game, 2014) аттуу эл аралык ийгилик жараткан тасмаларда режиссёрдук иши менен белгилүү.

 Өмүр таржымалы 

 Жеке жашоосу 

 Тартылган тасмалары 

 Шилтемелер 

Категория:Норвегия
Категория:Кино жылдыздары
Том Маккарти

Томас Жосеф "Том" Маккарти (1966-жылы, 7-июнда туулган) - америкалык режиссер, сценарист жана актер. Ал "Менин ата-энем менен таанышып койгула" (анг. Meet the Parents), "Кутмандуу кеч жана Ийгилик" (анг. Good Night, and Good Luck) аттуу тасмаларда жана "Угуу" (анг. The Wire), "Бостон мектеби" (анг. Boston Public) , "Мыйзам жана буйрук" (анг. Law and Order), жана "Hallmark Hall of Fameдин" "Ыйык Балким" (анг. Saint Maybe) аттуу телесериалдарында тартылган.

Маккарти "Стациялык агент" (анг. The Station Agent, 2003), "Зыяратчы" (анг. The Visitor, 2007), "Жең!" (анг. Win Win, 2011), жана "Көңүл чордонунда" (анг. Spotlight, 2015), тасмаларындагы жеке режиссерлук жана сценаристтик иши үчүн мактоого арзыган. Ал эми "Оскар" сыйлыгынын "Эң мыкты тасма" наамын уткан "Көңүл чордонунда" тасмасынын сценарийин жазгандыгы үчүн Маккарти "Оскар" сыйлыгынын "Эң мыкты түп нускадагы сценарий" наамын жеңип, "Оскар" сыйлыгынын "Эң мыкты режиссер" наамына көрсөтүлгөн.

Буга кошумчалай, Маккарти "Жогору" (анг. Up, 2009) аттуу тасманын сценарийин Боб Питерсон жана Пит Доктер менен биргеликте жазып, бул иши үчүн "Оскар" сыйлыгынын "Түп нускадагы эң мыкты сценарий" наамына көрсөтүлгөн. Маккарти ошондой эле "Миллион доллардык кол" (анг. Million Dollar Arm, 2014) тасмасынын сценарийин жазган жана "Эмнеге болгондугунун 13 себеби" (анг. 13 Reasons Why, 2017) аттуу Нетфликс телесериалынын башкы продюсери жана режиссеру болгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Алехандро Гонзалес Инарриту

Алехандро Гонзалес Инарриту (америкалык испн.: [aleˈxandɾo gonˈsales iˈɲaritu]; 2014-жылдан бери Алехандро Г. Инарриту деген ат менен белгилүү) - мексикалык режиссёр, продюсер жана сценарист. Ал "Оскар" сыйлыгынын "Эң мыкты режиссёр" жана "Вавилон" тасмасы үчүн "Америкалык Режиссёрлордун Гилдия" сыйлыгынын "Эң мыкты режжисёрлук иш" наамдарына көрсөтүлгөн алгачкы мексикалык режиссёр болуп саналат.

Ал "Чымчык адам" (анг. Birdman, 2014) тасмасы үчүн "Оскар" сыйлыгынын "Эң мыкты режиссёр" жана "Эң мыкты түп нускадагы сценарий" наамдарын жеңип алган. Кийинки жылы Инарриту "Аман калган" (анг. The Revenent, 2015) тасмасы үчүн "Оскар" сыйлыгынын "Эң мыкты режиссёр" наамына ээ болгон. Ал ошондой эле "Кинодогу үч дос" деген ат менен белгилүү болгон мексикалык режиссёрлор Гилермо дел Торо жана Алфонсо Куарон менен да достук мамиледе.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Дэмен Шазелл

Дэмен Сейр Шазелл (/ʃəˈzɛl/; 1985-жылы, 19-январда туулган) - америкалык режиссёр жана сценарист. "Гай менен Меделин парктагы отургучта" (анг. Guy and Madeline on a Park Bench, 2009) аттуу тасмадагы алгачкы режиссёрлук ишинен кийин, 2013-жылы анын ошол эле аталыштагы кыска тасмасына негизделип тартылган "Оопайлык" (анг. Whiplash, 2014) тасмасына режиссёрлук кылгандан кийин атагы чыккан. Тасма алгачкы жолу "Санденс Кино Фестивалында" көрсөтүлүп, "Оскар" сыйлыгынын "Эң мыкты тасма" жана "Эң мыкты адаптацияланган сценарий" сыяктуу беш наамына көрсөтүлгөн.

Анын 2016-жылкы "Ла ла лэнд" (анг. La La Land) тасмасы сын-пикир жагынан да киреше жагынан да ийгилик жаратып, "Алтын Глобус" сыйлыгынын "Эң мыкты тасма-мюзикл же комедия", "Эң мыкты режиссёр" жана "Эң мыкты сценарий" сыяктуу жети наамын жеңип алган. Ал ошондой эле "Оскар" сыйлыгынын реккорддук 14 наамына көрсөтүлүп, "Эң мыкты режиссёр" сыяктуу алты наамды утуу менен, Шазелл 32 жашында мындай наамды жеңген эң жаш режиссёр болгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Эрик Робертс

Эрик Энтони Робертс (1956 - жылы, 18 - апрелде туулган) - америкалык актер. Ал өз карьерасын көрармандар жакшы кабыл алган "Сыгандардын падышасы" (анг. King of the Gypsies, 1978) аттуу тасмадан баштап, тасмадагы ролу үчүн алгачкы "Алтын Глобус" сыйлыгын жеңип алган. Ал эми "Жылдыз 80" (анг. Star 80, 1983) тасмасындагы Пол Снайдердин ролу үчүн экинчи "Алтын Глобус" сыйлыгына ээ болуп, "Карматкыс поезд" (анг. Runaway Train, 1985) тасмасындагы ролу үчүн "Оскар" жана "Алтын Глобус" сыйлыктарынын "Экинчи пландагы эң мыкты актер" наамына көрсөтүлгөн.

Робертс жашоосу боюнча 400 жүздөн ашуун тасмада тартылган. Алардын ичинде "Шылуун адам" (анг. Raggedy Man, 1981) ,"Гринвич айылынын Папасы" (анг. The Pope of Greenwich Village,1984) , "Адис" (анг. The Specialist, 1994) , "Акылынан адашкан Сесил Б." (анг. Cecil B. Demented, 2000) , "Улуттук коопсуздук" (анг. National Security, 2003) , "Кара рыцарь" (анг. The Dark Knight, 2008) , "Карматкыстар" (анг. The Expendables, 2010) жана "Мураскер" (анг. Inherent Vice, 2014) аттуу тасмалар бар. Ал ошондой эле үч сезонду камтыган "Мыктыдан азыраак" аттуу телекөрсөтүүдө, CBSтеги "Баатырлар" (анг. Heroes) аттуу драмада жана "Тынымсыз" (анг. Restless) аттуу сериалда, "Жарык аркылуу сакталган"(анг. Saved by the Light) жана "Костюмдар" (анг. Suits) аттуу драмаларда роль жараткан. 

Анын карындаштары Жулия Робертс менен Лиза Робертс Жиллан, ошондой эле кызы Эмма Робертс да актерлук кесипти аркалашууда.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Жет Ли

Жет Ли жана ошондой эле Ли Лианжи ысымы менен да белгилүү (1963-жылы, 26-апрелде туулган) - сахнадагы Жет Ли деген аты менен белгилүү. Кытайлык актер, продюсер, урушуу чебери жана Вушу боюнча чемпион атыккан - Жет Ли Пекин шаарында туулган. Ал Сингапур жарандыгын кабыл алган.

Ву Бин менен 3 жыл машыгуудан кийин ал Пекин Вушу командасына алгачкы жолу улуттук чемпионатты утуп жеңишти тартуулаган. Вушуну 19 жашында токтоткондон кийин ал "[[Шаолин ибадатканасы" (анг. Shaolin Temple, 1982) тасмасында дебюттук түрдө тартылуу менен Кытайда чоң мактоолорго арзыган. Андан соң ал көптөгөн алкыштарга ээ болгон эпикалык уруш тасмаларда тартыла баштаган. Алардын эң көрүнүктүүлөрү Жаң Йимоу тарткан "Баатыр" (анг. Hero, 2002) тасмасы, ошондой эле Rotten Tomatoes тарабынан мыкты деген баа берилген "Легенданын муштуму" (анг. Fist of Legend ) тасмасы жана "Бир жолу Кытайда" аттуу сериалда салттуу каарман Воң Фей-уңдун ролун аткарган.

Ал алгачкы жолу чет тилдеги "Өлтүрүүчү курал 4" (анг. Lethal Weapon 4 , 1998) тасмасында тартылып, анда терс каармандын ролун аткарган. Ал эми 2000-жылы "Ромео өлүшү керек" (анг. Romeo Must Die, 2000) тасмасында алгачкы жолу Голливуд тасмасында башкы ролду аткарган. Андан кийин ал көптөгөн экшн тасмаларда тартыла баштаган. Алардын ичинде Люк Бессондун "Ажыдаардын өбүүсү" (анг. Kiss of the Dragon) жана "Бошотуу" (анг. Unleashed) аттуу француз тасмалары бар. Ал ошондой эле "Бирөө" (анг. The One, 2001), Жеки Чан менен биргеликте "Тыюу салынган королдук" (анг. The Forbidden Kingdom, 2008), Силвестер Сталлоненин 3 бөлүмдүү "Карматкыстар" тасмаларында тартылып , "Апа: Ажыдаар падышанын күмбөзү" (анг. The Mummy: Tomb of the Dragon Emperor, 2008) тасмасында терс каармандын ролун аткарган.

 Өмүр баяны 

 Жеке жашоосу 

 Тасмаграфиясы 

 Шилтемелер 
 
 Жет Линин расмий сайты 
 Жет Ли — актёр жөнүндөгү сайт 

Категория:Кытайдын спортчулары
Категория:Кино жылдыздары
Сильвестр Сталлоне

thumb|Stallone (2012)

Майкл Силвестер Гардензио Сталлоне (/ stəloʊn / италиянча: [stalˈloːne]; ; 1946-жылы, 6-июлда туулган) - америкалык актер, режиссер жана сценарист. Ал Голливуддун экшн тасмаларындагы ролдору, 1976-жылдан - 2015-жылга чейин созулган жети бөлүмдүү "Рокки" (анг. Rocky) тасмаларында боксчу Рокки Балбоанын ролу менен, 1982-жыл менен 2008-жылдын аралыгында чыккан төрт бөлүмдүү "Рэмбо" (анг. Rocky) тасмасындагы аскер Жон Рэмбонун ролу менен жана 2010-жылдан - 2014-жылдын аралыгында тартылган үч бөлүмдүү "Карматкыстар" (анг. The Expendables) тасмасындагы Барни Росстун ролу менен таанымал. Ал жогоруда аталган үч бир нече чыгарылыштуу тасмалардын он төртүнүн сценарийин жазган жана биргелешип жазып, көпчүлүгүнө режиссерлук кылган. 

Сталлоненин "Рокки" аттуу тасмасы Улуттук кино рээстирге кирип, анда колдонулган буюмдар Смитсондук музейге сакталган. Филаделфия искусство музейинин киребериши "Рокки" тасмасында колдонулгандыгы үчүн ал жерге "Роккинин кадамдары" деген ылакап ат берилген. Учурда Филаделфиядагы музейдин жанында "Роккинин" эстелиги бар. Бул маалымат 2010-жылы, 7-декабрда Сталлонеге "International Boxing Hall of Fameге" катышпаган категория катары добуш берилгенде жарыяланган.

1977-жылы, Сталлоне "Рокки" тасмасы үчүн "Оскар" сыйлыгынын "Эң мыкты түп нускадагы сценарий" жана "Эң мыкты актер" наамдарына көрсөтүлгөн. Ал тарыхта Чарлз Чаплин жана Орсон Веллестен кийин бул эки наамды тең жеңген үчүнчү адам болгон. Ал Райан Куглердин 2015-жылкы "Крид" (анг. Creed) аттуу тасмасында Рокки Балбоанын ролун кайрадан жандандыргандыгы үчүн, киносынчылардын мактоосуна ээ болуп алгачкы "Алтын Глобус" сыйлыгын жеңүү менен үчүнчү "Оскар" наамына көрсөтүлгөн.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Дэнни Бойл

Дэнни Бойл (1956-жылы, 20-октябрда туулган) - англиялык режиссер, продюсер, сценарист жана театралдык режиссер. Ал "Терең эмес көр" (анг. Shallow Grave), "Трейнспоттиң" (анг. Trainspotting), "Пляж" (анг. The Beach), "28 күндөн кийин" (анг. 28 Days Later), "Күн шооласы" (анг. Sunshine), "Кедей район миллионери" (анг. Slumdog Millionaire), "127 саат" (анг. 127 Hours), жана "Стив Жобс" (анг. Steve Jobs) аттуу тасмалардагы иши менен белгилүү. Анын "Терең эмес көр" аттуу дебюттук тасмасы "BAFTA" сыйлыгынын "Эң мыкты британиялык тасма" наамын жеңип алган. Ал эми Бойлдун "Кедей район миллионери" тасмасы "Оскар" сыйлыгынын он наамына көрсөтүлүп, "Эң мыкты режиссер" наамын камтыган жети сыйлыкты утуп алган. Ал ошондой эле "Алтын Глобус" жана "BAFTA" сыйлыктарынын "Эң мыкты режиссер" наамын жеңип алган. Буга кошумчалай 2008-жылы "Остин Кино Фестивалында" "Кино тартууга өзгөчө салым кошуу" сыйлыгына ээ болуп, ал жерде "AAF Көрүүчүлөр" сыйлыгын жеңген "Кедей район миллионери" тасмасын тартуулаган. 

2012-жылы ал 2012-Жайкы Лондон Олимпиядалык оюндарындагы "Кызыктар аралына" көркөм жетекчи болгон. Ага Жаңы-Жылдык урмат катары баатырдык наам сунушталып, бирок четке кагылган. 2014-жылы Бойлдун Манчестердеги "Homeдун" жетекчиси болоору билдирилген.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Фрэнк Дарабонт

Фрэнк Арпад Дарабонт (Darabont Ferenc Árpád,1959-жылы, 28-январда туулган) - үч жолу "Оскар" жана бир жолу "Алтын Глобус" сыйлыгына көрсөтүлгөн француз-венгр-америкалык режиссер, сценарист жана продюсер. Ал карьерасын "Элм көчөсүндөгү жаман түш 3 : Түш жоокерлери" (анг. Nightmare on Elm Street 3: Dream Warriors ), "Тамчы" (анг. The Blob) жана "Чымын 2" (анг. The Fly ) коркуу тасмаларына сценарий жазуу менен баштаган. Ал эми режиссер катары Стефен Киңдин новеллаларын жана "Шоушенгден качуу" (анг.The Shawshank Redemption ), "Жашыл чакырым"(анг. The Green Mile ) жана "Мунарык" (анг. The Mist) романдарына негизделип тартылган тасмалары менен белгилүү.

Дарабонт ошондой эле AMC телеканалындагы "Жөө жүргөн маркум" (анг. The Walking Dead) телесериалынын биринчи сезонуна жана экинчи сезонунун жарымына башкы продюсер жана өндүрүүчү болгон. Ошондой эле "Банда шаары" (анг. Mob City) аттуу неонуар сериалынын автору.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Зак Эфрон

Захар Дэвид Александр Эфрон (1987-жылы, 18-октябрда туулган)- америкалык актер жана ырчы. Ал 2000-жылдардын башында профессионалдык түрдө атерлук кесипти баштаган жана "Мектеп"(анг. High School, 2006-08) аттуу мюзиклде башкы ролду аткаргандан кийин 2000-жылдын аягында атактуулукка жеткен. Бул убактарда ал ошондой эле "Чач сепкич" (анг. Hairspray, 2007) аттуу мюзиклде жана "Кайрадан 17"(анг. Again 17, 2009) тасмаларында роль жараткан. Буга кошумчалай ал "Жаңы Жылдык кече" (анг. New Year's Eve, 2011) "Бактылуу адам" (анг. The Lucky One, 2012) "Кошуналар" (анг. Neighbors,2014), "Жеңил ойлуу чоң ата" (анг. Dirty Grandpa, 2016) жана "Кошуналар 2: Кыздардын клубу кеңейүүдө" (анг. Neighbors 2: Sorority Rising, 2016) тасмаларында тартылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Хү Лори

Жэймс Хү Кэлум Лори ОБЕ (/ˌhjuː ˈlɒri/; 1959-жылы, 11-июлда туулган) - англиялык актер, жазуучу, режиссер, музыкант, ырчы жана куудул. Ал алгач "Фрай жана Лори" аттуу комедия тасмасындагы өнөктөшү Стефен Фрай менен тартылган тасмасы аркылуу белгилүү. Алар ошондой эле 1980-1990-жылдардын аралыгында тартылган "Фрай жана Лоринин берүүсү" (анг. A Bit of Fry & Laurie), "Блэкедер"(анг. Blackadder) жана "Живс менен Вустер" (анг. Jeeves and Wooster) тасмаларында биргеликте тартылышкан.

2004-2012- жылдардын аралыгында ал "Хаус" телесериалындагы доктур Грегори Хаустун ролун аткарган жана ролу ролу үчүн эки "Алтын Глобус" жана эки "Киноактерлордун Гилдия Сыйлыгы" сыяктуу наамдарын жеңип алган. Лори телевизордон эң көп көрүлгөн адам катары жана телесериалдарда эң көп киреше тапкандыгы үчүн 2011-жылы Дүйнөлүк Гиннес Рекорд тизмесине кирген. Ал "Хаус" (анг. House) телесериалынын ар бир эпизоду үчүн 250.000 фунт ($409,000) тапкан. Лори 2015-жылдан бери HBO каналындагы "Вип" (анг. Veep) саясий сатирасында Сенатор Том Жэймстин ролун аткарып келет. 2016-жылы ал BBC / AMCнин кыска сериялуу "Түнкү жетекчи" (анг. The Night Manager) тасмасына тартылып "Алтын Глобус" сыйлыгынын "Экинчи пландагы эң мыкты актер" наамын жеңүү менен үчүнчү сыйлыгына ээ болгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары